Klasifikasi kebo isih durung cetha. Sapérangan autoritas nglompokaké kebo minangka sawinijing spesies Bubalus bubalis kanthi telung subspesies ya iku Kebo kali (B. bubalis bubalis) sing asalé saka Asia kidul, Kebo (B. bubalis carabanesis) utawa kebo rawa sing asalé saka Asia kidul-wétan lan Arni utawa kebo liar (B. bubalis arnee). Jinis liya biasané isih kerabat cerak karo subspesies iki. Kebo rawa sing bisa ditemokaké ing Asia kidul-wétan duwé 48 kromosom. Kebo kali duwé 50 kromosom. Keturunan saka loro subspesies iki bisa ditemokaké lan bisa ngasilaké keturunan, senajan kebo-kebo mau ora bisa tangkar-tumangkar karo sapi sing duwé 60 kromosom.